Katrangan ôngka-ôngka Jawi ingkang sami tumrap ing wingkingipun ôngka Wêlandi mawi kaêlêt-êlêtan komah punika kajêngipun pêcahan paradasan rêpètên, têgêsipun pêcahan paradasan ingkang arêrentengan tanpa wêkasan, sarta wujuding ôngka wongsal-wangsul kados ingkang rumiyin kemawon. Sarèhne ing pangêcapan Sasadara botên gadhah ôngka rêpêtèn, mila kabedakakên mawi ôngka Jawi kemawon. Ing salajêngipun inggih mêkatên, samôngsa ing Sêrat Sidhikala punika wontên pêcahan paradasan rêpêtèn badhe kabedakakên mawi ôngka Jawi kemawon. Taksih wontên candhakipun.